CELEX: 62019CN0335
Language: da
Date: 2019-04-24 00:00:00
Title: Sag C-335/19: Anmodning om præjudiciel afgørelse indgivet af Naczelny Sąd Administracyjny (Polen) den 24. april 2019 — E. Sp. z o.o. Sp. k. med hjemsted i S. mod Minister Finansów

19.8.2019   
            
            
               DA
            
            
               Den Europæiske Unions Tidende
            
            
               C 280/20
            
         
      Anmodning om præjudiciel afgørelse indgivet af Naczelny Sąd Administracyjny (Polen) den 24. april 2019 — E. Sp. z o.o. Sp. k. med hjemsted i S. mod Minister Finansów
      (Sag C-335/19)
      (2019/C 280/27)
      Processprog: polsk
      
         Den forelæggende ret
      
      Naczelny Sąd Administracyjny
      
         Parter i hovedsagen
      
      
         Sagsøger: E. Sp. z o.o. Sp. k. med hjemsted i S.
      
         Sagsøgt: Minister Finansów
      
         Præjudicielle spørgsmål
      
      
                  1)
               
               
                  Tillader bestemmelserne i Rådets direktiv 2006/112/EF af 28. november 2006 om det fælles merværdiafgiftssystem (1) — navnlig dette direktivs artikel 90, stk. 2 — henset til princippet om afgiftsneutralitet og proportionalitetsprincippet, at muligheden for at nedsætte afgiftsgrundlaget i tilfælde af ikke-betaling eller kun delvis betaling, begrænses i national ret, fordi debitor og kreditor har en vis afgiftsmæssig status?
               
            
                  2)
               
               
                  Er EU-retten navnlig til hinder for indførelsen af en ordning i national ret, hvorefter det er muligt at opnå »eftergivelse på grund af fordringstab« på den betingelse, at det på tidspunktet for leveringen af varerne eller ydelserne og på dagen før indgivelsen af berigtigelsen af afgiftsangivelsen med henblik på at opnå denne eftergivelse forholder sig således, at
                  
                              —
                           
                           
                              debitor hverken er under insolvensbehandling eller likvidation?
                           
                        
                              —
                           
                           
                              kreditor og debitor er registrerede som aktive momspligtige?
                           
                        
            
         (1)  EUT 2006, L 347, s. 1